



Dogfen ymgynghori

Rheolau a Rheoliadau Addysg Gwaith Cymdeithasol

Daw’r cyfnod ymgynghori i ben ar 10 Awst 2018

**Sut bydd y safbwyntiau a’r wybodaeth a rowch i ni’n**

**cael eu defnyddio**

Bydd staff Gofal Cymdeithasol Cymru sy’n ymdrin â’r materion y mae’r ymgynghoriad hwn yn ymwneud â nhw yn gweld unrhyw ymateb a anfonwch atom yn llawn. Gall aelodau staff eraill ei weld hefyd er mwyn helpu i gynllunio ymgynghoriadau yn y dyfodol.

Byddwn yn cyhoeddi crynodeb o’r ymatebion i’r ddogfen hon. Yn ogystal, gallem gyhoeddi ymatebion yn llawn. Fel arfer, caiff enw a chyfeiriad yr unigolyn neu’r sefydliad a anfonodd yr ymateb eu cyhoeddi gyda’r ymateb. Mae hyn yn helpu i ddangos bod yr ymgynghoriad wedi’i gynnal yn gywir. Os nad ydych am i’ch enw neu’ch cyfeiriad gael eu cyhoeddi, rhowch wybod i ni yn ysgrifenedig pan fyddwch yn anfon eich ymateb a byddwn yn eu cuddio.

Mae Deddf Rhyddid Gwybodaeth 2000 yn caniatáu i’r cyhoedd weld gwybodaeth sy’n cael ei dal gan gyrff cyhoeddus, gan gynnwys Gofal Cymdeithasol Cymru. Mae hyn yn cynnwys gwybodaeth sydd heb ei chyhoeddi yn flaenorol. O’r herwydd, gallai fod yna enghraifft lle y bydd aelod o’r cyhoedd yn gofyn i weld yr wybodaeth sydd heb ei gyhoeddi, a bydd yn rhaid i ni adolygu gofynion y Ddeddf a phenderfynu p’un ai i’w rhyddhau ai peidio. Nid ydym yn credu y byddai hyn yn digwydd yn aml, ac os byddai’n digwydd, byddwn yn cysylltu â chi i’w drafod, i’n helpu i benderfynu os oedd gofyniad cyfreithiol arnom i’w rhyddhau.

**Manylion cyswllt**

**Gofal Cymdeithasol Cymru**

South Gate House

Wood Street

Caerdydd CF10 1EW

Ffôn: 0300 3033 444

Minicom: 029 2078 0680

Ebost: gwybodaeth@gofalcymdeithasol.cymru

**gofalcymdeithasol.cymru**

Twitter: @GofCymdeithasol

© 2018 Gofal Cymdeithasol Cymru

Cedwir pob hawl. Ni chaniateir atgynhyrchu unrhyw ran o’r cyhoeddiad hwn, na’i storio mewn system adalw na’i drosglwyddo mewn unrhyw ffurf neu drwy unrhyw fodd heb ganiatâd ysgrifenedig ymlaen llaw gan Ofal Cymdeithasol Cymru. Dylid anfon ymholiadau am unrhyw atgynhyrchu y tu hwnt i gwmpas yr hyn a ganiateir yn benodol gan y gyfraith at Brif Weithredwr Gofal Cymdeithasol Cymru yn y cyfeiriad a roddir uchod.

**Fformatau eraill:**

Mae’r ddogfen hon ar gael yn Saesneg hefyd.

Adran 1 – Ymgynghoriad ar beth yw hwn?

**1.1 Cyflwyniad**

Mae Gofal Cymdeithasol Cymru wedi ymrwymo i wella ansawdd a rheolaeth gwaith cymdeithasol a hyfforddiant gwaith cymdeithasol. Mae gwaith dysgu o ansawdd uchel yn paratoi ac yn cefnogi’r gweithlu fel bod ganddynt y wybodaeth, y sgiliau, y ddealltwriaeth a’r agwedd gywir i ddarparu gofal a chymorth eithriadol. Mae’n hanfodol felly fod gweithwyr cymdeithasol yn gallu manteisio ar gyfleoedd dysgu a datblygu o ansawdd da trwy gydol eu gyrfaoedd, er mwyn rhoi sail i’w hymarfer proffesiynol a’i gefnogi.

Fel y corff sy’n rheoleiddio hyfforddiant gwaith cymdeithasol, ni sy’n pennu’r rheolau ar gyfer cymeradwyo a sicrhau ansawdd addysg gwaith cymdeithasol ar lefel cymhwyso ac ôl-gymhwyso.

Yn ddiweddar rydym wedi adolygu’r rheolau ar gyfer y rhaglen gymhwyso ar gyfer y radd gwaith cymdeithasol a’r Rhaglen Gadarnhau ar gyfer Gweithwyr Cymdeithasol Newydd Gymhwyso. Mae’r adolygiad wedi gwneud cynigion ar gyfer newid, a hoffem ymgynghori arnynt yn awr. Mae’r ddogfen hon yn amlinellu’r materion y mae’r adolygiad wedi eu hystyried a’r newidiadau sy’n cael eu cynnig, ac mae’n gofyn am eich safbwyntiau a’ch sylwadau.

**1.2 Y broses adolygu**

Mae’r adolygiad wedi cael ei arwain gan Ofal Cymdeithasol Cymru, a gydlynodd grŵp llywio i oruchwylio’r adolygiad. Cytunodd y grŵp ar dair prif ran ar gyfer yr adolygiad:

* **Recriwtio, dethol a symud ymlaen drwy’r rhaglen gymhwyso**
* **Cynnwys, dysgu ymarfer ac ymchwil yn y rhaglen gymhwyso**
* **Canlyniadau dysgu’r Rhaglen Gadarnhau ar gyfer Gweithwyr Cymdeithasol Newydd Gymhwyso.**

Bu i’r adolygiad ddwyn ynghyd ystod eang o addysgwyr prifysgol ac addysgwyr ymarfer, cyflogwyr, gweithwyr cymdeithasol ac eraill i edrych yn fanwl ar y materion hyn a gwneud argymhellion.

**1.3 Y ddogfen ymgynghori**

Mae’r ddogfen hon yn crynhoi’r materion y bu i ni eu hystyried ac yn darparu cyswllt â’r dogfennau diwygiedig a gynigir:

* Rheolau ar gyfer y Rhaglen Gymhwyso ar gyfer Gwaith Cymdeithasol – y fersiwn ddiwygiedig a gynigir
* Canlyniadau dysgu diwygiedig a gynigir ar gyfer y Rhaglen Gadarnhau ar gyfer Gweithwyr Cymdeithasol Newydd Gymhwyso.

Adran 2 – Amdanoch chi/eich sefydliad

## Cwestiwn 1

Ydych chi’n ymateb i’r ymgynghoriad hwn:

|  |  |  |  |  |
| --- | --- | --- | --- | --- |
| 1. **Fel unigolyn** |  | **neu** | 1. **Ar ran sefydliad** |  |
|  |  |  |  |  |
| **Os mai fel unigolyn, ydych chi’n:** |  |  | **A yw’r sefydliad yn:** |  |
| Weithiwr cymdeithasol |  |  | Llywodraeth ganolog neu ddatganoledig |  |
| Myfyriwr gwaith cymdeithasol |  |  | Awdurdod lleol |  |
| Darparwr dysgu |  |  | Darparwr dysgu |  |
| Unigolyn sy’n defnyddio gwasanaethau |  |  | Sefydliad sector preifat |  |
| Gofalwr |  |  | Sefydliad trydydd sector |  |
| Aelod o’r cyhoedd |  |  | Sefydliad iechyd |  |
| Arall – disgrifiwch isod |  |  | Arall – disgrifiwch isod |  |
|  |  |  |  |  |
|  | |  |  | |
|  |
|  |  |  |  |  |
|  |  |  | Enw’r sefydliad/math o waith a wneir: | |
|  |  |  |  | |
|  |  |  |
|  |  |  |
|  |  |  |
|  |  |  |  |  |
|  | |  |  |  |

Adran 3 – Cynigion

**3.1 Recriwtio, dethol a symud ymlaen drwy’r rhaglen gymhwyso**

Ar adeg pan mae gweithwyr cymdeithasol yn gweithio â lefelau cynyddol o gymhlethdod, mae arnom eisiau bod yn sicr bod y rhaglenni cymhwyso yn recriwtio myfyrwyr newydd sydd â’r potensial i fod yn weithwyr cymdeithasol proffesiynol hynod o fedrus. Felly mae’r meini prawf dethol yn ystyriaethau pwysig.

Roedd yr adolygiad yn ymwybodol o:

* rai gwahaniaethau rhwng rhaglenni yn y gofynion dethol ar gyfer hyfforddiant gwaith cymdeithasol
* gostyngiad yn nifer yr ymgeiswyr am hyfforddiant cymhwyso ar gyfer gwaith cymdeithasol yng Nghymru.

Trwy gydol eu hyfforddiant, mae angen i ni sicrhau bod myfyrwyr yn gallu symud ymlaen drwy wahanol lefelau’r rhaglen gyda chyfleoedd datblygu a mannau asesu priodol. Mynegwyd pryder nad oedd y gofyniad presennol am Gyfle Dysgu Ymarfer 20 diwrnod yn lefel 1 y rhaglen gymhwyso yn darparu digon o dystiolaeth i fesur cynnydd myfyriwr ar ei sail, ac erys dryswch ynghylch lefel yr ymarfer gwaith cymdeithasol (yn hytrach nag arsylwi) y dylai myfyriwr orfod ei gyflawni. Un o ganlyniadau hyn yw bod y gwahaniaeth rhwng y sgiliau a’r wybodaeth sydd eu hangen ar lefel un ac ar lefel dau wedi bod yn rhy fawr.

|  |  |  |
| --- | --- | --- |
| **Mater** | **Cynnig** | **Cyfeirnod yn y rheolau a’r rheoliadau** |
| Cynyddu’r cyfarwyddyd ar gyfer gofynion dethol y rhaglen er mwyn sicrhau rhagor o gysondeb | Cynigir:  Y bydd angen i raglenni ddangos:  bod y gofynion mynediad yn ddigon cadarn ar gyfer lefel academaidd yr astudio ac ar gyfer y rôl broffesiynol   * rhaid i raglenni cymeradwy osod gofynion ar gyfer profiad perthnasol o ofal cymdeithasol heb fod yn llai na 455 o oriau o ymarfer â thâl neu’n wirfoddol, ac eithrio dan amgylchiadau achlysurol ac eithriadol pan ellir dangos bod y profiad wedi’i gael mewn ffyrdd eraill   bydd gofyn i ymgeiswyr rhyngwladol gael tystiolaeth o lythrennedd drwy’r System Brofi Saesneg Ryngwladol (IELTS) (neu'r hyn sy’n cyfateb) gyda sgôr cyffredinol o 7.0 a dim is-sgôr sy’n is na 6.5. | Gweler yr Atodlen paragraff 3(1)(a)  Gweler yr Atodlen paragraff 3(1)(b)  Gweler yr Atodlen 3(1)(e) |
| Ceisio cytundeb Llywodraeth Cymru i gael gwared ar y gofyniad am Gyfle Dysgu Ymarfer 20 diwrnod | * Cynigir, pe byddai Llywodraeth Cymru yn cytuno i’r newid hwn, y gellir newid strwythur y rhaglen gymhwyso er mwyn creu gwell parhad rhwng lefelau un a dau, fel y maent ar hyn o bryd. * Byddai hyn yn galluogi i’r rhaglenni naill ai gyfuno’r ddau Gyfle Dysgu Ymarfer cyntaf (a allai weddu i raglenni dwy flynedd) neu ymestyn hyd y Cyfle Dysgu Ymarfer cyntaf o dri (a allai weddu i raglenni tair blynedd). | Gweler Rheol 6(2) |
| **Cwestiynau ymgynghori:** | | |
| 1. Ydych chi’n meddwl bod y newidiadau hyn yn briodol ac y byddant yn arwain at well symud ymlaen drwy’r rhaglen gymhwyso?   Ydw / Nac ydw  Sylwadau | | |
| 1. Oes gennych chi unrhyw sylwadau eraill am recriwtio, dethol a symud ymlaen drwy’r rhaglen gymhwyso? | | |

**3.2 Cynnwys, dysgu ymarfer ac ymchwil yn y rhaglen gymhwyso**

Mae gwaith cymdeithasol yn broffesiwn dynamig sy’n adlewyrchu polisi cymdeithasol a disgwyliadau cymunedau. Mae ganddo hefyd gorff cynyddol o wybodaeth a thystiolaeth ymchwil sy’n cyfrannu at sylfaen gynyddol gadarn ar gyfer ymarfer effeithiol. Mae angen i reolau Gofal Cymdeithasol Cymru ar gyfer cymeradwyo rhaglenni ganiatáu digon o hyblygrwydd i raglenni addasu i amgylchiadau sy’n newid ond digon o gyfarwyddyd i sicrhau cysondeb o ran gwybodaeth a sgiliau myfyrwyr pan fyddant yn cymhwyso. Bydd hyn yn berthnasol i’r disgwyliadau ar gyfer dysgu ymarfer a chynnwys y rhaglen. Mae’r adolygiad wedi ystyried sut orau i ddisgrifio’r gofynion dysgu, ac rydym wedi ystyried lefel y manylder a’r cyfarwyddyd sy’n ofynnol.

Yn ogystal, er mwyn i weithwyr cymdeithasol allu defnyddio’r sylfaen o wybodaeth sy’n cael ei datblygu, ac adeiladu arni, a gwella bri proffesiynol gwaith cymdeithasol, gofynnwyd i ni ystyried sut i gynyddu ymwybyddiaeth gweithwyr cymdeithasol o’r defnydd o ymchwil ac ymarfer ymchwil mewn hyfforddiant gwaith cymdeithasol.

|  |  |  |
| --- | --- | --- |
| **Mater** | **Cynnig** | **Cyfeirnod yn y rheolau a’r rheoliadau** |
| Symleiddio’r gofynion dysgu ar gyfer y cyfarwyddyd o ran cynnwys y rhaglen gymhwyso drwy gyfeirio’n fwy cadarn at y Datganiadau Meincnod ar gyfer Gwaith Cymdeithasol | Cynigir y dylid:   * diwygio’r gofynion dysgu ar gyfer y cynnwys er mwyn adlewyrchu Datganiadau Meincnod Pwnc yr Asiantaeth Sicrhau Ansawdd ar gyfer gwaith cymdeithasol[[1]](#footnote-1). Gellir ychwanegu gofynion ychwanegol os nad ydynt yn cael eu cwmpasu gan y datganiadau hynny. | Gweler yr Atodlen paragraff 5(2) |
| Hyrwyddo dull dysgu sy’n canolbwyntio ar ganlyniadau ar y rhaglen gymhwyso | Cynigir y dylid:   * diwygio’r fframwaith asesu ar gyfer camau cychwynnol y rhaglen gymhwyso er mwyn adlewyrchu’r newidiadau yn strwythur y radd. Felly bydd yr asesu ymarfer yng nghamau cynnar y rhaglen gymhwyso yn canolbwyntio ar y rolau proffesiynol allweddol fel y’u disgrifir yn y Safonau Galwedigaethol Cenedlaethol (SGC), yn hytrach na SGC penodol. Nod hyn yw sicrhau bod myfyrwyr gwaith cymdeithasol yn datblygu dealltwriaeth eang o rôl a gofynion proffesiynol gwaith cymdeithasol, yn ogystal â chwrdd â gofynion asesu unigol. | Y fframwaith asesu i gael ei ddiwygio yn unol â hyn |
| Cynyddu’r ymwybyddiaeth o’r defnydd o ymchwil ac ymarfer ymchwil mewn hyfforddiant gwaith cymdeithasol | Cynigir y dylid:   * ychwanegu at y meini prawf dysgu y gofyniad fod yn rhaid i sefydliad, er mwyn cael ei gymeradwyo, sicrhau bod myfyrwyr yn deall y dulliau ymchwil ac yn gallu gwneud defnydd priodol o ymchwil wrth wneud penderfyniadau a rhoi barn broffesiynol ar ymarfer ac wrth werthuso canlyniadau. | Gweler yr Atodlen paragraff 5(2)(h) |
| Cryfhau’r gefnogaeth i ddysgu ymarfer | Cynigir y dylid:   * cyflwyno’r term “addysgwr ymarfer” yn y gwaith papur er mwyn pwysleisio rôl addysgu ac asesu gweithwyr cymdeithasol sy’n goruchwylio myfyrwyr gwaith cymdeithasol. * cyflwyno gofyniad i’r sefydliad sicrhau, wrth asesu myfyrwyr, os nad yw’r addysgwr ymarfer dynodedig hefyd yn rheoli’r myfyriwr ar y safle o ddydd i ddydd, bod y person sydd â’r cyfrifoldeb hwnnw yn cael ei baratoi’n briodol ac yn brydlon ar gyfer y rôl. | Gweler yr Atodlen paragraff 6(1)(j)  Gweler yr Atodlen paragraff 6(1)(k) |
| Y gofyniad i’r holl fyfyrwyr sy’n cymhwyso gael cyfle dysgu ymarfer gydag awdurdod gwasanaethau cymdeithasol lleol | Cynigir y dylid ailysgrifennu’r gofyniad presennol fel ei fod yn dweud:   * y ceir o leiaf un cyfle ymarfer dysgu o’r fath heb fod yn llai na 80 diwrnod mewn Awdurdod Gwasanaethau Cymdeithasol Lleol a’i fod yn cynnwys profiad o swyddogaethau statudol gwasanaethau cymdeithasol gan gynnwys diogelu * Cynigir hefyd y dylid darparu eglurder ar yr hyn sydd gyfystyr â chyfle dysgu ymarfer priodol sy’n diwallu’r gofyniad hwn. | Gweler Rheol 6(2)  Y fframwaith asesu i gael ei ddiwygio yn unol â hyn |
| **Cwestiynau ymgynghori:** | | |
| 1. A ydych chi’n meddwl y bydd y newidiadau hyn yn sicrhau bod myfyrwyr gwaith cymdeithasol yn cael cyfleoedd dysgu priodol sy’n eu paratoi ar gyfer ymarfer gwaith cymdeithasol cyfoes?   Ydw / Nac ydw  Sylwadau | | |
| 1. Ydych chi’n meddwl y bydd y newidiadau hyn yn gymorth i godi ymwybyddiaeth o’r defnydd o ymchwil ac ymarfer ymchwil mewn gwaith cymdeithasol?   Ydw / Nac ydw  Sylwadau | | |
| 1. Ydych chi’n cytuno â’r newidiadau mewn perthynas â dysgu ac asesu ymarfer myfyrwyr gwaith cymdeithasol?   Ydw / Nac ydw  Sylwadau | | |
| 1. Ydych chi’n cefnogi cadw’r gofyniad am gyfle dysgu ymarfer gydag awdurdod gwasanaethau cymdeithasol lleol?   Ydw / Nac ydw  Sylwadau | | |
| 1. Oes gennych chi awgrymiadau ynghylch beth y dylid ei gynnwys yn y canllawiau o ran yr hyn sydd gyfystyr â chyfle dysgu ymarfer priodol?   Sylwadau | | |
| 1. Oes gennych chi unrhyw sylwadau eraill am gynnwys ac agweddau dysgu ymarfer ac ymchwil y rhaglen gymhwyso? | | |

**3.3 Y Rhaglen Gadarnhau ar gyfer Gweithwyr Cymdeithasol Newydd Gymhwyso**

Bu i’r gwerthusiad annibynnol o’r fframwaith ar gyfer Dysgu ac Addysg Proffesiynol Parhaus gweithwyr cymdeithasol argymell adolygiad o’r canlyniadau dysgu ar gyfer y Rhaglen Gadarnhau ar gyfer Gweithwyr Cymdeithasol Newydd Gymhwyso.

Ystyrid ei bod yn briodol ymgorffori’r argymhelliad yn yr adolygiad hwn er mwyn sicrhau y ceir cysondeb rhwng hyfforddiant cymhwyso ac ôl-gymhwyso. Roedd yr adolygiad yn awyddus i sicrhau bod:

* yr elfennau dysgu o fewn y rhaglen yn dal i fod yn briodol
* y fframwaith deddfwriaethol newydd ar gyfer gwasanaethau cymdeithasol yng Nghymru yn cael ei adlewyrchu’n gywir
* y canlyniadau dysgu yn sicrhau cydbwysedd priodol rhwng cadarnhau dysgu o’r rhaglen gymhwyso a datblygu gwaith dysgu newydd.

|  |  |  |
| --- | --- | --- |
| **Mater** | **Cynnig** | **Cyfeirnod yn y canlyniadau dysgu** |
| Canfu’r adolygiad fod yr elfennau dysgu o fewn y rhaglen yn dal i fod yn briodol | Bod y tair elfen bresennol y mae’r canlyniadau dysgu unigol wedi’u grwpio oddi tanynt yn cael eu cadw[[2]](#footnote-2) | Gweler y canlyniadau dysgu |
| Dylid diwygio canlyniadau dysgu er mwyn adlewyrchu’r fframwaith deddfwriaethol newydd yn gywir | Bod y canlyniadau dysgu yn cael eu diwygio er mwyn rhoi gwell adlewyrchiad o’r fframwaith deddfwriaethol newydd a’r egwyddorion sy’n sail iddo | Gweler y canlyniadau dysgu, ee 1.2.5 |
| Mae’r canlyniadau dysgu yn sicrhau cydbwysedd priodol rhwng cadarnhau dysgu o’r rhaglen gymhwyso a datblygu gwaith dysgu newydd | Bod rhai canlyniadau dysgu yn cael eu hailysgrifennu er mwyn sicrhau bod sgiliau a gwybodaeth newydd yn cael eu datblygu o’r adeg pan fydd unigolyn yn cymhwyso. | Gweler y canlyniadau dysgu, ee 2.1.10, 3.2.7 a 3.5.1 |
|  | Roedd y ddarpariaeth i raglenni ddenu isafswm o 30 credyd ar lefel 6 y fframwaith AU yn briodol ac yn dderbyniol. | Gweler y canlyniadau dysgu |
| **Cwestiynau ymgynghori** | | |
| 1. A yw’r newidiadau a gynigir i’r canlyniadau dysgu ar gyfer y Rhaglen Gadarnhau ar gyfer Gweithwyr Cymdeithasol Newydd Gymhwyso yn adlewyrchiad cywir o’r fframwaith deddfwriaethol newydd ar gyfer gwasanaethau cymdeithasol yng Nghymru?   Ydynt / Nac ydynt  Sylwadau | | |
| 1. A yw’r newidiadau a gynigir i’r canlyniadau dysgu ar gyfer y Rhaglen Gadarnhau ar gyfer Gweithwyr Cymdeithasol Newydd Gymhwyso yn sicrhau cydbwysedd priodol rhwng cadarnhau dysgu o’r rhaglen gymhwyso a datblygu gwaith dysgu newydd?   Ydynt / Nac ydynt  Sylwadau | | |
| 1. A oes gennych unrhyw sylwadau eraill am y newidiadau a gynigir i’r canlyniadau dysgu ar gyfer y Rhaglen Gadarnhau ar gyfer Gweithwyr Cymdeithasol Newydd Gymhwyso? | | |

Adran 4 – Sut i ddweud eich dweud

**4.1 Manylion dychwelyd**

Gallwch ddarparu eich atebion i’r cwestiynau yn y ddogfen ymgynghori hon ar-lein ar:

[www.surveymonkey.co.uk/r/6RR97MW](http://www.surveymonkey.co.uk/r/6RR97MW)

Fel arall, gallwch lenwi’r cwestiynau yn y ddogfen hon a’i dychwelyd at:

Drwy ebost: [**consultations@socialcare.wales**](mailto:consultations@socialcare.wales)

Drwy’r post: **Ymgyngoriadau**

**Gofal Cymdeithasol Cymru,**

**South Gate House,**

**Wood Street**

**Caerdydd CF10 1EW**

**Diolch am eich amser**

1. [Yr Asiantaeth Sicrhau Ansawdd ar gyfer Addysg Uwch (QAA)](http://www.qaa.ac.uk/publications/information-and-guidance/publication?PubID=3120#.Wp6-QcFo2rk) [↑](#footnote-ref-1)
2. Sef:

   * Defnyddio gwaith dadansoddi mewn asesiadau er mwyn darparu gwybodaeth ar gyfer ymyriadau
   * Gweithio ar y cyd â defnyddwyr gwasanaeth, gofalwyr a gweithwyr proffesiynol eraill
   * Ymyrryd a defnyddio crebwyll proffesiynol mewn sefyllfaoedd cynyddol gymhleth.

   [↑](#footnote-ref-2)